****

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 400-08/21-01/01

**URBROJ:** 2196/06-01-21-13

**Negoslavci,** 22.12.2021. godine

Na temelju članka. 1. i članka 9a. Zakona o financiranju javnih potreba u kulturi (Narodne novine, broj 47/90, 27/93 i 38/09) te članka 19., stavka 1., točke 2. Statuta Općine Negoslavci (Službeni glasnik Općine Negoslavci broj 1/21), Općinsko vijeće Općine Negoslavci na svojoj redovnoj sjednici održanoj dana 22.12.2021. godine donosi

**Program javnih potreba u kulturi na području Općine Negoslavci za 2022. god.**

**I**

Programom javnih potreba u kulturi Općine Negoslavci za 2021. godinu, utvrđuju se djelatnosti, odnosno programi, projekti, aktivnosti i manifestacije u kulturi, koje će se financirati iz proračuna Općine Negoslavci.

**II**

Javne potrebe u kulturi od značaja za Općinu Negoslavci, u svrhu poticanja kulturnih vrijednosti ostvarivati će se kroz:

- djelatnosti i poslove udruga u kulturi, kao pomaganje i poticanje umjetničkog i kulturnog stvaralaštva kroz plesno-scensku i druge vidove izražavanja umjetničkog amaterizma,

- aktivnosti i manifestacije u kulturi koje pridonose razvitku i promicanju kulturnog života i amaterizma u kulturi, te očuvanju i njegovanju običaja i tradicije.

U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda uz prethodno odobrenje Općinskog načelnika.

**III**

Financiranje svih programa i projekata provodi se putem javnog poziva, ili samo u iznimnim slučajevima direktno, a sve u skladu sa Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i Pravilniku o sufinanciranju udruga iz proračuna Općine Negoslavci.

Prednost pri odabiru imati će udruge čije sjedište je registrirano na području Općine Negoslavci.

**IV**

Za provođenje Programa osigurat će se sredstva u proračunu Općine Negoslavci kako slijedi:

|  |  |
| --- | --- |
| Sredstva predviđena za programe, projekte, aktivnosti i manifestacije u kulturi | 40.000,00 |
| Sredstva predviđena za aktivnosti i manifestacije u kulturi za udruženja i projekte po posebnim propisima | 15.000,00 |
| **Ukupno program - Program javnih potreba u kulturi** | **55.000,00** |

**V**

Općina Negoslavci obvezuje se pratiti provedbu aktivnosti ili manifestacija za koje su odobrena sredstva.

Korisnik financiranja je u obvezi voditi precizne i redovite evidencije vezane uz provođenje programa ili projekata, kao i osigurati financijske izvještaje, koristeći odgovarajuće računovodstvene sustave u skladu sa propisima o računovodstvu neprofitnih organizacija.

Način i rokovi izvještavanja o namjenskom utrošku dodijeljenih sredstava iz proračuna Općine Negoslavci pobliže će se utvrditi Ugovorom o dodjeli sredstava.

**VI**

Ovaj Program će se objaviti u Službenom glasniku Općine Negoslavci, a stupa na snagu i primjenjuje se dva dana nakon dana objave.

**Zamjenik predsjednika**

**Općinskog vijeća:**

Branko Abadžić